text: SKI.BG > СКИ в България > Вера Асенова спечели днешния слалом за ФИС в Пампорово
  26 Януари 2017 - 13:22
  Вера Асенова спечели днешния слалом за ФИС в Пампорово
  АЛПИЙСКИ СКИ. Българката Вера Асенова спечели слалома по ски-алпийски дисциплини на ФИС в Пампорово. Асенова финишира за 1:46.21 минути. Тя беше най-бърза в първия манш с 52.79 секунди и успя да запази аванса си и във второто спускане. Втора на 36 стотни от секундата завърши Мария Киркова, която даде най-добро време във втория манш с 53.23 секунди, но не успя да стопи сериозното си изоставане от над половин секунда от първия манш. Трета на 2.62 секунди финишира София Рали от Гърция.
  Участие при жените взеха 23 състезателки от шест държави. В слалома на ФИС при мъжете победата заслужи Йоанис Пройос (Гърция). Той финишира за 1:39.34 минути, след като беше най-бърз и в двата манша с 48.03 секунди и 51.31 секунди. Втори на 1.07 секунда се нареди Елдар Салихович от Черна гора, а трети остана Александру Барбу от Румъния на 1.77 секунда. Най-добре от българите се представи Георги Околски, който завърши четвърти с пасив от 2.29 секунди. В надпреварата днес се включиха 29 състезатели от седем страни.
  © 2002-2019, SKI.BG > www.ski.bg > www.skibg.com > SKI.BG > СКИ в България > Вера Асенова спечели днешния слалом за ФИС в Пампорово > СКИ Порталът! All rights reserved. Всички права запазени. Terms & Conditions - Условия за ползване. Powered by [xt]. нагоре